Fil-5 ta' Diċembru l-Parlament Ewropew u l-Kunsill qablu dwar il-proposta tal-Kummissjoni li jimmodernizzaw l-istrumenti tal-UE għad-difiża tal-kummerċ (trade defence instruments, TDIs). Flimkien mal-metodoloġija antidumping il-ġdida, dan huwa l-ewwel tiġdid maġġuri tal-istrumenti antidumping u antisussidji tal-UE sa mill-1995. Il-bidliet fir-regolamenti dwar l-antidumping u antisussidji tal-UE jirrappreżentaw riżultat ibbilanċjat, u jqisu l-interessi bl-istess mod tal-produtturi, tal-utenti u tal-importaturi. Se jagħmlu l-istrumenti tal-UE għad-difiża tal-kummerċ iktar rapidi, iktar effettivi u iktar trasparenti. Jgħammru lill-UE b'għodda aħjar biex tilqa' l-isfidi tal-ekonomija globali u l-kompetizzjoni inġusta mill-importazzjonijiet. Fl-istess ħin, iressqu s-sistema tal-UE għad-difiża tan-negozju eqreb lejn il-ħtiġijiet ta' kumpaniji iżgħar. Fl-aħħar nett, it-trejdunjins li jirrappreżentaw lil ħaddiema li xogħolhom huwa mhedded minħabba kompetizzjoni inġusta minn barra issa jistgħu jipparteċipaw bis-sħiħ f'dawn l-investigazzjonijiet. Ir-reviżjoni tkopri firxa wiesgħa ta' aspetti li għandhom x'jaqsmu mal-mod kif il-Kummissjoni twettaq investigazzjoni ta' difiża tal-kummerċ għall-benefiċċju tal-produtturi u negozji oħra tal-UE, inklużi importaturi u industriji downstream li jiddependu fuq importazzjonijiet . L-UE għala qiegħda timmodernizza l-istrumenti tagħha għad-difiża tal-kummerċ (TDI)? L-istrumenti tal-UE għad-difiża tal-kummerċ fil-parti l-kbira baqgħu l-istess sa mill-ħolqien tal-Organizzazzjoni Dinjija tal-Kummerċ (World Trade Organisation, WTO) f'nofs id-disgħinijiet. Dawn urew li huma effettivi iżda kienu jeħtieġu aġġornament. L-għan ta' din il-modernizzazzjoni huwa li tiġi żgurata l-effikaċja kontinwa tat-TDI tal-UE fil-konfront ta' sfidi globali ġodda, pereżempju kapaċitajiet żejda varji globali fi prodotti bħall-azzar u l-aluminju. Il-ftehim jibni fuq il-proposta ppreżentata mill-Kummissjoni fl-2013 li kellha l-għan li tipprovdi l-istrumenti tal-UE għad-difiża tal-kummerċ b'iktar trasparenza, proċeduri iktar rapidi u infurzar iktar effettiv. Meta se jibdew japplikaw ir-regoli l-ġodda? Il-kumitati tal-kummerċ internazzjonali tal-Parlament Ewropew approvaw dal-ftehim fit-23 ta' Jannar 2018. Ir-regoli l-ġodda se jidħlu fis-seħħ ġaladarba l-proċeduri rispettivi ta' approvazzjoni fil-Parlament Ewropew u l-Kunsill ikunu finalizzati. Dan huwa previst għall-aħħar ta' Mejju 2018. X'se jkunu l-benefiċċji tar-riforma? Fost l-iktar bidliet importanti għal-leġiżlazzjoni tal-UE dwar antidumping u antisussidji huma: Din se tibbenifika biss lil kumpaniji ta' manifattura Ewropej? Miżuri ta' difiża tal-kummerċ normalment huma sikkina taqta' minn żewġ naħat u din l-inizjattiva tal-Kummissjoni kienet tfasslet sa mill-bidu nett għall-benefiċċju ta' kull tip ta' negozju inklużi importaturi u utenti downstream. Il-benefiċċji minnhom jinkludu: Dan il-pakkett ta' modernizzazzjoni tat-TDIs kif għandu x'jaqsam mal-metodoloġija antidumping ġdida li introduċiet milhiex l-UE? Iż-żewġ riformi immiraw biex iżommu u jtejbu l-effikaċja tal-istrumenti għad-difiża tal-kummerċ tal-UE fid-dawl tal-bidliet fl-ekonomija globali, iżda jkopru aspetti differenti. Il-pakkett attwali tal-modernizzazzjoni tal-kummerċ huwa differenti mill-metodoloġija l-ġdida għall-kalkolu tal-marġni ta' dumping. Il-bidliet maqbula fil-modernizzazzjoni tat-TDIs ikopru varjetà ta' kwistjonijiet relatati ma' kif jitwettqu investigazzjonijiet ta' difiża tal-kummerċ, inkluż it-tul tal-investigazzjonijiet, regoli aħjar dwar il-kalkolu tal-prezz mhux dannuż u għaldaqstant tal-livelli ta' dazju, trasparenza miżjuda b'mod partikolari dwar dazji provviżorji, kif ukoll għajnuna għall-SMEs. Il-metodoloġija l-ġdida biex tikkalkula l-marġni ta' dumping tikkonċerna każi fejn il-pajjiż li jesporta jkun involut fi prattiki li jikkawżaw id-distorsjoni fl-ekonomija tiegħu. Minkejja dan, iż-żewġ riformi huma importanti ndaqs sabiex tiġi żgurata l-effikaċja kontinwa tad-difiża tal-kummerċ tal-UE u jmantnu kundizzjonijiet ekwi għall-industrija tal-UE. Ir-regola tad-dazju inferjuri se tibqa' tapplika? Jidher ċar li r-regola tad-dazju inferjuri kienet effettiva fil-passat u se tibqa' tagħmel parti mill-istrumenti għad-difiża tal-kummerċ. Madankollu, ir-regola ġiet adattata biex tindirizza distorsjonijiet fil-materji primi f'każi ta' antidumping. F'każi ta' antisussidju l-Parlament Ewropew u l-Kunsill segwew il-proposta tal-Kummissjoni li jimponu l-miżuri fil-livell tal-marġni ta' sussidju. B'mod partikolari, is-sussidji jikkawżaw distorzjoni fil-kummerċ. Mhux aċċettabli li l-esportaturi jibbenefikaw minn sussidji li jmorru kontra r-regolari tad-WTO, għad-detriment tal-industrija Ewropea. Aktar informazzjoni Stqarrija għall-istampa dwar il-modernizzazzjoni tad-difiża tal-kummerċ tal-UE tal-5 ta' Diċembru Metodoloġija antidumping ġdida Difiża tal-Kummerċ tal-UE